|  |  |
| --- | --- |
|  | Azərbaycan Respublikası Vergilər Nazirliyinin Kollegiyasının 24.12.2012-ci il tarixli 1217050000004800 nömrəli Qərarı ilə təsdiq edilmişdir.  *(Vergilər Nazirliyinin Kollegiyasının 31 iyul 2017-ci il tarixli 1717050000017600 nömrəli Qərarı ilə təsdiq edilmiş əlavə və dəyişikliklərlə)*  Əlavə - 8 |

***“Vergi və digər büdcə daxilolmalarının internet vasitəsilə ödənilməsi” elektron xidməti üzrə inzibati reqlament***

**1. Ümumi müddəalar**

**1.1. Elektron xidmətin adı:***Vergi və digər büdcə daxilolmalarının**internet vasitəsi ilə ödənilməsi.*

**1.2. Elektron xidmətin məzmunu:***Bu xidmət vergi ödəyiciləri tərəfindən vergi və rüsumların müasir ödəniş mexanizmlərindən istifadə edilərək elektron formada ödənilməsini əhatə edir.*

**1.3. Elektron xidmətin göstərilməsinin hüquqi əsası:***Azərbaycan Respublikası Prezidentinin “Azərbaycan Respublikasının 2011-ci il dövlət büdcəsi haqqında” Azərbaycan Respublikası Qanununun tətbiq edilməsi barədə” 24.11.2010-cu il tarixli, 358 nömrəli Fərmanının 6.3-cü bəndi, “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikasının Qanununda dəyişikliklər edilməsi barədə” Azərbaycan Respublikasının 2011-ci il 30 dekabr tarixli 284-IVQD nömrəli Qanununun tətbiqi və “Hüquqi şəxslərin dövlət qeydiyyatı və dövlət reyestri haqqında” Azərbaycan Respublikası Qanununun tətbiq edilməsi barədə” Azərbaycan Respublikası Prezidentinin 2004-cü il 12 aprel tarixli 48 nömrəli Fərmanında dəyişikliklər edilməsi haqqında” 2012-ci il 20 yanvar tarixli 571 nömrəli Fərmanı, Azərbaycan Respublikası Prezidentinin “Dövlət orqanlarının elektron xidmətlər göstərməsinin təşkili sahəsində bəzi tədbirlər haqqında” 23 may 2011-ci il tarixli, 429 nömrəli Fərmanının 2-ci və 2-1-ci hissələri,* *Azərbaycan Respublikası Nazirlər Kabinetinin 24 noyabr 2011-ci il tarixli 191 nömrəli Qərarı ilə təsdiq edilmiş, 1 nömrəli əlavə - “Mərkəzi icra hakimiyyəti orqanları tərəfindən konkret sahələr üzrə elektron xidmətlər göstərilməsi Qaydaları", həmin Qaydalara 1 nömrəli əlavə, eləcə də "Elektron xidmət növlərinin Siyahısı"nın 7.8-ci bəndi.*

**1.4. Elektron xidməti göstərən dövlət qurumunun adı:***Azərbaycan Respublikasının Vergilər Nazirliyi.*

**1.5. Elektron xidmətin digər icraçıları:***Yoxdur.*

**1.6. Elektron xidmətin avtomatlaşdırılma səviyyəsi: t*am avtomatlaşdırılmışdır.***

**1.7. Elektron xidmətin icra müddəti:***Elektron xidmətin icra müddəti sorğunun informasiya sistemi tərəfindən emalı müddətindən asılıdır.*

**1.8. Elektron xidmətin göstərilməsinin nəticəsi:***Xidmətin həyata keçirilməsi nəticəsində vəsait kart sahibinin bank hesabından silinərək müvafiq Xəzinədarlıq orqanında olan büdcə hesabına köçürülür. Aparılmış hər bir əməliyyat üzrə real vaxt rejimində elektron formada 30-60 saniyə ərzində Azərbaycan Respublikasının Vergilər Nazirliyinə məlumat ötürülür.*

**2. Elektron xidmətin göstərilməsinin həyata keçirilməsi**

**2.1. Elektron xidmətin növü:***İnteraktiv.*

**2.2. Elektron xidmət üzrə ödəniş**:  *Ödənişli.*

*Kart sahibindən aparılmış hər bir əməliyyata görə Azərbaycan Respublikasının Mərkəzi Bankının Kütləvi Ödənişlər üzrə Mərkəzləşdirilmiş İnformasiya Sistemi (KÖMİS) ilə əməliyyatların aparılmasına dair Kollektiv Sazişlə tənzimlənən tarif əsasında avtomatik rejimdə müvafiq bank idarəsinin xeyrinə xidmət haqqı tutulur.*

**2.3. Elektron xidmətin istifadəçiləri:***Vergi Məcəlləsi ilə müəyyən edilmiş qaydada vergi ödəyicisinin eyniləşdirilmə nömrəsi (VÖEN) almış şəxslər.*

**2.4. Elektron xidmətin təqdim olunma yeri:***https://www.e-taxes.gov.az/ https://www.e-gov.az*

**2.5. Elektron xidmət barədə məlumatlandırma:**

**-**[*http://www.taxes.gov.az*](https://www.taxes.gov.az/)

*- https://www.e-gov.az*

**-***http://www.e- taxes.gov.az/*

*- Vergi ödəyicilərinə xidmət strukturları (müvafiq idarə və şöbələr)*

*- Vergi ödəyicilərinə xidmət mərkəzləri*

*- Azərbaycan Respublikasının Vergilər Nazirliyinin Çağrı Mərkəzi (195)*

*- office@taxes.gov.az.*

**2.6 Elektron xidmətin göstərilməsi üçün tələb olunan sənədlər və onların təqdim olunma forması:***Vergi və rüsumların elektron şəkildə ödənilməsi üçün sənəd tələb olunmur. Xidmətin yerinə yetirilməsi üçün istifadəçi ödəniş kartına malik olmalıdır.*

**2.6.1. Elektron xidmətin göstərilməsi üçün tələb olunan sənədlər dövlət orqanlarının informasiya ehtiyatında olduqda:***Mərkəzi Bankın KÖMİS sistemində ödəyici haqqında məlumatın, ödəyicinin qeydiyyatdan keçdiyi region üzrə Yerli Xəzinədarlıq Orqanının bank rekvizitlərinin və büdcə təsnifatının kodunun mərkəzi informasiya bazasında olması  yoxlanılır və  büdcə səviyyəsinin, büdcə təşkilatının kodu avtomatik rejimdə müəyyənləşdirilərək ödəniş tranzaksiyasına əlavə edilir. Ödəniş kartının məlumatları və kart hesabında kifayət qədər vəsaitin olması müvafiq prosessinq mərkəzi tərəfindən yoxlanılır.*

**3. Elektron xidmətin göstərilməsi üçün** **inzibati prosedurlar**

**3.2. İnteraktiv elektron xidmətlər üçün sorğu:***Vergi və rüsumların elektron ödənişi üzrə sorğu elektron imzadan və ya vergi ödəyicisinə Azərbaycan Respublikasının Vergilər Nazirliyi tərəfindən Müqavilə əsasında verilmiş şifrə və paroldan istifadə edilməklə Azərbaycan Respublikasının Vergilər Nazirliyinin İnternet Vergi İdarəsi portalı üzərindən verilir.*

*İstifadəçi tərəfindən aparılmış hər bir ödəniş üzrə əməliyyat aparıldıqdan sonra 30-60 saniyə ərzində KÖMİS vasitəsilə Azərbaycan Respublikasının Vergilər Nazirliyinə məlumat ötürülür. Gün ərzində aparılmış ödənişlərin kliring prossesi növbəti ilk əməliyyat günü həyata keçirilir.*

**3.2.1. İnteraktiv elektron xidmətlər uçun sorğunun formalaşdırılması:**

*İstifadəçi ödəmə əməliyyatlarını internet vasitəsilə həyata keçirmək üçün aşağıdakı əməliyyatları yerinə yetirir:*

*- İnternet Vergi İdarəsi saytına (*[www.e-taxes.gov.az)](http://www.e-taxes.gov.az/)  *daxil olur və****Giriş****düyməsini sıxır. Açılan pəncərədə* *İstifadəçi kodu, parol, şifrəni daxil edir (sistemə daxil olmaq üçün "e-İmza" kartından da istifadə etmək olar).* *Onlayn kargüzarlıq və e-VHF"* *bölməsini seçir. Sonra****"Daxil ol"****düyməsi sıxılır. İstifadəçi yeni açılmış pəncərədən****"Onlayn Ödəmə"****düyməsini sıxır. Bu zaman sistem tərəfindən ekrana həmin tarixə onun büdcəyə olan borcu barədə məlumat çıxarılır.*

*- Təsnifat kodu siyahıdan seçilir:*

*- Növbəti xanaya Ödəniləcək məbləğ*i*daxil edilir və “Ödə” düyməsi sıxılır. Bu halda Mərkəzi Bankın KÖMİS-i mühitinə keçid alınır və yeni ekran açılır.*

*-ödəniş kartının nömrəsinin ilk 6 rəqəmini yığaraq “Ödəmək” düyməsini sıxır. Yeni ekranda aşağıdakı məlumatlar daxil edilir*

*- Kartın nömrəsi xanasına ödəmə kartının növbəti nömrələri əlavə edilir (kartın nömrəsinin ilk 6(altı) rəqəmi yuxarıdakı pəncərədə daxil edilmişdir);*

*- Kartın istifadə müddətinin bitmə tarixi (ay, il) müvafiq siyahılardan seçilir;*

*- Kartın 3 rəqəmli CVV2/CVC2 kodu daxil edilir;*

*- Kartın növü siyahıdan seçilir.*

*Əməliyyatı təsdiqləmək üçün****Təsdiq****düyməsi sıxılır. Daxil edilmiş məlumatlarda kənarlaşma olmadıqda “Ödəniş müvəffəqiyyətlə başa çatdı” xəbərdarlıq məlumatı verilir. Son mərhələdə ekrana aparılmış ödəniş üzrə Mədaxil qəbzi çıxarılır. İstifadəçi qəbzi çap edə və yaxud elektron poçt ünvanına istiqamətləndirə bilər. Ödəniş bitdikdən, KÖMİS-in infrastrukturunda proses başa çatdıqdan sonra ödəyici avtomatik rejimdə yenidən Vergilər Nazirliyinin “İnternet Vergi İdarəsi” portalına keçid alır*

**3.3. Elektron xidmətin göstərilməsi və ya imtina edilməsi:**

**3.3.1.***Vergi və rüsumların elektron formada ödənilməsindən ödəniş kartının məlumatları yanlış olduqda, hesabda vəsait olmadıqda sistem tərəfindən bu barədə istifadəçi interfeysi vasitəsilə ödəyiciyə müvafiq xəbərdarlıq edilir.*

**3.3.2.****Sorğunun qəbulu:***İmtinaya əsas olmadıqda ödəniş aparılır.*

**3.4. Sorğunun icrası:**

**3.4.1. Ardıcıl hər bir inzibati əməliyyat, o cümlədən məsul şəxs haqqında məlumat:***Vergi və rüsumların elektron ödənişi Azərbaycan Respublikasının Vergilər Nazirliyinin “İnternet Vergi İdarəsi” portalının (https://www.e-taxes.gov.az) “Elektron ödəmə” bölməsində aparılır. İstifadəçi “Elektron ödəmə” düyməsini sıxdıqda sistem tərəfindən ekrana həmin tarixə onun büdcəyə olan borcu barədə məlumat çıxarılır. İstifadəçi təsnifat kodunu seçərək ödəyəcəyi məbləği daxil edir və “Ödə” düyməsini sıxır. Bu halda Mərkəzi Bankın KÖMİS-i mühitinə keçid alınır və yeni ekran açılır. Ödəyici ödəniş kartının nömrəsinin ilk 6 rəqəmini yığaraq “Ödəmək” düyməsini sıxır. Növbəti ekran formasında Ödəyici ekranda ödəniş kartının nömrəsinin qalan hissəsini, kartın istifadə müddətinin bitmə tarixini, kartın növünü daxil edərək “Təsdiq” düyməsini sıxır. Ekrana “Ödəniş müvəffəqiyyətlə başa çatdı” xəbərdarlıq məlumatı verilir. Son mərhələdə ekrana aparılmış ödəniş üzrə Mədaxil qəbzi çıxarılır. İstifadəçi qəbzi çap edə və yaxud elektron poçt ünvanına istiqamətləndirə bilər. Ödəniş bitdikdən, KÖMİS-in infrastrukturunda proses başa çatdıqdan sonra ödəyici avtomatik rejimdə yenidən Azərbaycan Respublikasının Vergilər Nazirliyinin “İnternet Vergi İdarəsi” portalına keçid alır.*

*Elektron xidmətin göstərilməsinə Azərbaycan Respublikasının Vergilər Nazirliyinin* Vergi risklərinin təhlili və nəzarəti departamenti və Vergilər Nazirliyinin İnformasiya texnologiyaları mərkəzi *məsuliyyət daşıyır.*

**3.4.2. Hər bir inzibati əməliyyatın məzmunu, yerinə yetirilmə müddəti və/və ya maksimal yerinə yetirilmə müddəti:***Daxil edilən məlumatların informasiya sistemində emalı müddətindən asılı olaraq elektron xidmət yerinə yetirilir.*

**3.4.3. İnzibati əməliyyatda iştirak edən digər dövlət orqanı haqqında məlumat:***Yoxdur.*

**3.4.4. hər bir inzibati prosedurun nəticəsi və onun verilməsi qaydası:***Xidmətin həyata keçirilməsi nəticəsində vəsait kart sahibinin bank hesabından silinərək müvafiq Xəzinədarlıq orqanında olan büdcə hesabına köçürülür. Aparılmış hər bir əməliyyat üzrə real vaxt rejimində elektron formada 30-60 saniyə ərzində Azərbaycan Respublikasının Vergilər Nazirliyinə məlumat ötürülür.*

**3.5. Elektron xidmətin yerinə yetirilməsinə nəzarət:**

**3.5.1. Nəzarət forması:***Elektron xidmətin göstərilməsi zamanı aparılan proseslərə Azərbaycan Respublikasının Vergilər Nazirliyinin proqram təminatı vasitəsilə Onlayn qaydada nəzarət edilir.*

**3.5.2.** N**əzarət qaydası:***Bu prosesdə yaranan hər hansı anlaşılmazlığın aradan qaldırılması və ya metodiki dəstəyin göstərilməsi məqsədilə Azərbaycan Respublikasının Vergilər Nazirliyinin Çağrı Mərkəzi (195) fəaliyyət göstərir.*

**3.6. Elektron xidmətin göstərilməsi üzrə mübahisələr:***İstifadəçi elektron xidmətlə bağlı onu razı salmayan istənilən məsələ barədə inzibati qaydada yuxarı səlahiyyətli orqana (vəzifəli şəxsə) və məhkəməyə şikayət edə bilər.*

**3.6.1. İstifadəçinin şikayət etmək hüququ haqqında məlumat:***Elektron xidmətin göstərilməsindən və ya elektron xidmətin göstərilməsindən imtinadan qanunvericiliyə uyğun olaraq inzibati qaydada və məhkəməyə şikayət verilə bilər.*

**3.6.2. Şikayətin əsaslandırılması və baxılması üçün lazım olan informasiya:***İnzibati şikayətin forması “İnzibati icraat haqqında” Azərbaycan Respublikasının Qanununun 74-cü maddəsinə uyğun olmalıdır.*

**3.6.3. Şikayətin baxılma müddəti:***Şikayət inzibati orqana verildikdə, şikayətə “İnzibati icraat haqqında” Azərbaycan Respublikasının Qanunun 78-ci maddəsinə əsasən, 1 ay müddətinə baxılır.*

*Məhkəməyə verilən şikayətə Azərbaycan Respublikasının İnzibati Prosessual Məcəlləsi ilə müəyyən edilmiş qaydada baxılır.*